stanford-oval/wikipedia huggingface dataset:
צופן בלוקים
אופני הפעלה

צופן בלוקים בהגדרה נועד להבטחת סודיות של בלוק בגודל קבוע. אך בדרך כלל המידע המיועד להצפנה עולה עשרת מונים על גודל הבלוק. לכן יש צורך לחלקו לבלוקים בגודל המתאים ולהצפינם בזה אחר זה. אם צופן הבלוקים דטרמיניסטי הפעלת פונקציית ההצפנה על בלוק נתון פעם נוספת עם מפתח זהה תניב בלוק צופן זהה. במקרים מסוימים עובדה זו עלולה להוות נקודת תורפה, כיוון שמידע על שכיחות בלוקים זהים עשוי לעזור למתקיף הצופן בחשיפת מידע אודות המערכת. כדי להתגבר על חיסרון זה מיישמים את הצופן במה שקרוי סגנון הפעלה (Mode of operation) בטוח. השיטה הפשוטה ביותר היא פיצול מסר גדול לחלקים נפרדים, כל אחד בגודל הבלוק והצפנתם בנפרד ללא תלות זה בזה. שיטה זו נקראת electronic codebook. בשיטות אחרות כל בלוק מוצפן אחרת. צופן זרם אינו סובל מבעיה זו כיוון שהוא מכיל 'זיכרון', כלומר כל יחידת מידע מוצפנת בהתבסס על מצב פנימי המורכב מתוצאה של הצפנת יחידה קודמת. אפשר לדמות התנהגות צופן זרם גם בצופן בלוקים כך שכל בלוק מוצפן עם מפתח אחר, וגם אם יוצפנו שני בלוקים זהים התוצאה תהיה שונה. בשילוב עם וקטור אתחול אפשר להצפין כמויות גדולות של מידע באופן כזה שלעולם לא יוצפנו שני בלוקים זהים עם מפתח זהה, תופעה זו נקראת הצפנה הסתברותית. השיטות הבסיסיות שעונות להגדרה זו כוללות את CBC ,CFB ,OFB ו-CTR. בשיטות אילו שמים דגש בעיקר על ביטחון ההצפנה ועל התאוששות במצב של שגיאת שידור, אך הן אינן מספקות הגנה מפני שינוי זדוני, מה שקרוי אימות והבטחת שלמות. קיימות שיטות המספקות גם הבטחת שלמות בשילוב קוד אימות מסרים, ביניהן ניתן למנות את: OCB,EAX,CWC וכן CCM ו-GCM.
ביטחון

בעקרון קשה לתת הגדרה פורמלית לביטחון צופן בלוקים. המודל המקובל של ביטחון מוכח נקרא ביטחון סמנטי והוא משתמש במושג שנקרא 'אי-יכולת הבחנה', דהיינו צופן הבלוקים יהיה בטוח אם היריב לא יוכל להבחין בהסתברות גבוהה מחצי באופן ניכר, בין תוצאת הצפנה עם מפתח הצפנה סודי כלשהו לבין פרמוטציה אקראית אמיתית, במקרה כזה הצופן ייקרא PRP-בטוח. ההנחה היא שהטקסט המוצפן אקראי וכן המפתח נבחר באקראי מתוך מרחב המפתחות המקסימלי בהסתברות שווה, או לפחות נראה כאקראי מבחינה חישובית מה שקרוי פסאודו-אקראי. אפשר להציג זאת באמצעות משחק כדלהלן, נניח ש-E הוא צופן בלוקים שאת ביטחונו אנחנו מעוניינים לבדוק. לצורך המשחק נתון אורקל שמסוגל לבחור מפתח הצפנה אקראי כלשהו ולהצפין כל מסר שיתבקש, הוא יכול לשדר את תוצאת ההצפנה אך אסור לו לחשוף את המפתח. היריב שולח מסר כלשהו  m לאורקל שפועל כדלהלן; מטיל מטבע ובמקרה שמתקבל עץ, מחזיר ליריב את תוצאת ההצפנה של  m באמצעות  E עם מפתח אקראי כלשהו שהוא בחר. אם מתקבל פלי הוא מחזיר תמורה אקראית כלשהי. תפקידו של היריב היא לנחש האם הערך שקיבל מהאורקל הוא תוצאה של הצפנת  m ששלח קודם לכן או מספר אקראי לא מעניין. במילים אחרות עליו לנחש מה הייתה תוצאת הטלת המטבע. היריב יצליח בהתקפה אם ינחש נכונה בשיעור העולה על 50% במידה ניכרת או כפי שמקובל לומר בשיעור 'בלתי זניח' לפי פונקציית זניחות כלשהי שנהוג לסמנה  \epsilon . קיימים מספר מודלים של ביטחון המבוססים על עיקרון זה. במודלים מסוימים מוקנה ליריב כוח רב יותר, כאשר באפשרותו לבחור את הטקסטים אותם הוא מעוניין להצפין, במילים אחרות בידיו זוגות של טקסט-מקורי וטקסט-מוצפן מתאים ומשימתו לגלות את מפתח ההצפנה. בגרסאות חלשות יותר ההתקפה נקראת פסיבית במובן שהתוקף יכול רק לראות טקסט מוצפן אך לא את מקורו.
אופני ההפעלה של צופן בלוקים אמורים להבטיח שההצפנה של טקסט ארוך תהיה בטוחה לפחות כביטחון הצפנת בלוק יחיד, על פי המודלים של הביטחון השונים. אופן הפעלה ECB יוצא דופן בכך שלא משנה מה חוזקו של צופן הבלוקים, התוצאה תהיה חלשה במובן שהיא חושפת בפני תוקף פוטנציאלי מידע שאינו אמור לקבל. מרבית סגנונות ההפעלה המודרניים מספקים ביטחון מוכח תחת הנחה סטנדרטית שצופן הבלוקים איתו הם עושים שימוש נקרא PRP בטוח.
צופן בלוקים בר התאמה

המושג צופן בלוקים בר התאמה (Tweakable Block Cipher) הוצע לראשונה ב-2002 על ידי מוזס ליסקוב, רונלד ריבסט ודויד וגנר. הם פיתחו רעיון ל'פרימיטיב קריפטוגרפי' שלו תכונה נוספת הנקראת tweak (התאמה). זהו צופן בלוקים רגיל שמקבל מלבד הקלט הרגיל שהוא בלוק טקסט גלוי ומפתח הצפנה סודי, ערך נוסף המשמש כוקטור אתחול או nonce, ערך ייחודי וחד-פעמי כלשהו שאינו חייב להיות אקראי או סודי. הרעיון של שימוש בוקטור אתחול כבר קיים בסגנונות ההפעלה של צופן בלוקים אבל ברמה גבוהה יותר (כלומר מופרדת מהצופן עצמו). ההצעה שלהם היא להוריד את התוספת לרמה של הצופן ולהפוך אותה לחלק בלתי נפרד ממנו, לטענתם פיתוח צופן בלוקים שמוטמעת בו יכולת התאמה כזו אינו קשה ובמחיר מועט אפשר לקבל צופן בלוקים עם ביטחון מוכח, כך שתוצאת הצפנת שני בלוקים זהים תהיה שונה תמיד גם אם המפתח זהה. הסיבה לפיתוח מבנה זה היא בשל העובדה שבדרך כלל תהליך הכנת המפתח בצופן בלוקים איטי ויקר במונחי מחשוב כיוון שאינו מעוצב להחלפה תדירה של מפתחות, מה שמאלץ את הפעלת צופן הבלוקים באופן הפעלה מתקדם כלשהו כמו EAX שבא על חשבון יעילות. החלפת וקטור אתחול זולה יותר ולכן מועדפת במקרים שבהם זה אפשרי.
צופן בלוקים בר התאמה > המרת צופן בלוקים לצופן בלוקים בר התאמה

אפשר להמיר כל צופן בלוקים לצופן בלוקים בר התאמה. דרך אחת שהוכחה כבטוחה על ידי וגנר, ליסקוב וריבסט היא כדלהלן:
T וקטור האתחול,  K המפתח ו- M הוא המסר. מצד שני מבנה זה פחות יעיל כי נדרשים להפעיל את צופן הבלוקים פעמיים עבור כל בלוק. אם מחליפים קריאה אחת לצופן הבלוקים בפונקציית גיבוב אוניברסלית פשוטה ומהירה אפשר להגיע לביצועים טובים עם מבנה כמו זה:
כאשר  h היא פונקציית גיבוב כלשהי כמו UHASH.
צופן בלוקים בר התאמה > צופן בלוקים בר התאמה ייעודי

בצופן כזה ה-tweak מובנה בתוכו בשלב הפיתוח. דוגמה טובה לצופן כזה היא Threefish.
שימושים

צופן בלוקים נקרא 'פרימיטיב קריפטוגרפי' במובן שאין משתמשים בו לבד אלא כחלק ממערכת שנותנת מענה להיבטים שונים של אבטחת מידע, ביניהם פרוטוקולים להעברת מפתח, ייצור מספרים אקראיים ופונקציות גיבוב או חתימה דיגיטלית. מלבד הצפנה של בלוק טקסט, צופן בלוקים יכול לשמש מרכיב בסיסי במספר אלגוריתמים או פרוטוקולים קריפטוגרפיים, מהם ניתן למנות:
צופן זרם. אופני הפעלה שונים של צופן בלוקים מדמים צופן זרם כמו OCB או CBC. באופן זה ניתן להצפין מנות מידע קטנות יותר בכל אורך רצוי מבלי להמתין לקבלת בלוק שלם. יתרה מזו צופן בלוקים יכול לשמש מרכיב בסיסי בצופן זרם כמו צופן סרפנט שמהווה חלק אינטגרלי מ-SOSEMANUK.
פונקציית גיבוב קריפטוגרפית. ישנן דרכים בטוחות להפיכת צופן בלוקים לפונקציית גיבוב קריפטוגרפית תחת הנחות סטנדרטיות בשל התכונה המובנית של צופן בלוקים שהוא חד-כיווני. בהינתן טקסט מוצפן קשה לנחש את הטקסט המקורי או את המפתח. אולם צופן בלוקים הוא רק חצי חד-כיווני כיוון שאם ידוע המפתח אפשר לשחזר את הטקסט המקורי. מה שדורש פעולות נוספות כדי להבטיח חד-כיווניות מלאה. מסיבה זו ניצול צופן בלוקים לצורך פונקציית גיבוב איטי בהשוואה לפונקציית גיבוב ייעודית.
מחולל פסאודו-אקראי. באופן דומה אפשר להכין מחולל פסאודו-אקראי המייצר מספרים פסאודו-אקראיים לכל מטרה, בין היתר לצורך מפתחות הצפנה. תקן NIST הנקרא SP800-90A מפרט דרך בטוחה לשימוש בצופן בלוקים באופן מונה כדי לחולל מספרים אקראיים.
קוד אימות מסרים. צופן בלוקים מהווה מרכיב בסיסי במספר אלגוריתמים לקוד אימות מסרים. למשל בהצפנה באופן שרשור כמו CBC אפשר להצפין את המסר כולו והתוצאה האחרונה או חלק ממנה מהווה תג אימות. תג האימות מתאים באופן חד חד-ערכי לטקסט המקור, כך שכל שינוי בטקסט המקורי יגרום בסבירות גבוהה לשינוי בתג האימות ועל כן יתגלה.
הצפנה מאומתת. הצפנה מאומתת מבצעת הצפנה של המסר באמצעות צופן בלוקים בד בבד עם ייצור תג אימות להבטחת שלמותו ואימות מקורו. ההצפנה והאימות מבוצעים באמצעות צופן בלוקים עם מפתחות שונים.
צופן בלוקים בר התאמה הוא מבנה להפעלת צופן בלוקים שמוסיף אקראיות או "גיוון" על ידי הוספת פרמטר מלבד המפתח שמשתנה מבלוק לבלוק אך אינו חייב להיות סודי. הפרמטר הנוסף מתפקד כמו וקטור אתחול. זוהי שיטה יעילה להפעלת צופן בלוקים שמתאימה במיוחד להצפנת דיסקים.
הערות שוליים

↑  Claud shannon
↑  Rotational Cryptanalysis of ARX
↑  Matsui, M. and Yamagishi, A. "A new method for known plaintext attack of FEAL cipher". Advances in Cryptology - EUROCRYPT 1992
↑  Eli Biham, Adi Shamir, Differential Cryptanalysis of the Data Encryption Standard, Springer Verlag, 1993
↑  SQUARE
↑  Alex Biryukov and David Wagner (March 1999). "Slide Attacks"
↑  Boomerang
↑  Tweakable Block Ciphers
↑  הצופן פועל ברמת בתים ובצופן זה המפתח עצמו משמש כרצף הוראות לעיבוד הקלט, על מנת להסתיר את הפעולות הפנימיות של הצופן
↑  אורך המפתח הוגבל ל-40 סיביות כדי להכשירו למטרת ייצוא
↑  אורך המפתח משתנה בטווח 0–2040 סיביות
↑  צופן זה מהווה חלק מפונקציית הגיבוב Skein
↑  תיבות ההחלפה של Twofish הן דינאמיות ותלויות במפתח הסודי
↑  Lightweight Cryptography
↑  ISO/IEC 29192-2:2012
↑  CryptoLUX Wiki
↑  כיוון שתיבות ההחלפה טובות יותר התקפות על תיבות ההחלפה של DES לא יהיו בהכרח יעילות נגד DESLX. יתרה מזו, לא ידוע כיום על התקפה יעילה נגד מבנה FX של DESLX המלא.
↑  המספרים מתייחסים להצפנה בלבד
↑  בניגוד לאחרים נתון זה מתייחס ל-10 MHz.
↑  הצגת הצופן לא כללה תהליך הכנת מפתח, רק פונקציית סבב ומספר הסבבים
↑  גודל הבלוק של SEA ניתן לבחירה ככפולות של 6, המינימלי הוא 96 סיביות
↑  SKINNY בנוי מהשלד של TWEAKEY שבו אין הבדל גדול בין המפתח לבין ה-tweak לכן גודל המפתח הוא בעצם סכום הגדלים של המפתח וה-tweak.
↑  שילוב של צופן זרם עם צופן בלוקים
↑  SP800-90A
שלד בסיסי של צופן בלוקים
דוגמה לפעולת החלפה עם חלק מתיבות ההחלפה של AES
מראה רשת פייסטל בסיסית. הסימן  \oplus  מייצג XOR ו- F היא טרנספורמציה כלשהי שהיא הליבה של הצופן, שילוב של מספר פעולות אלגבריות ופעולות אי-ליניאריות
מראה רשת החלפה תמורה,  S_{i} מייצגים תיבות החלפה (מפורטים בהמשך),  P היא תיבת תמורה (permutation)
מבנה רשת אינוולוציה של צופן IDEA כאשר MA הוא קיצור של Multiplication-Addition זהו ליבת הצופן המורכבת שילוב פעולות כפל וחיבור בשדות אלגבריים שונים
מבנה MIX שנעשה בו שימוש בצופן Threefish
חסילונים

| חסילונים |
| --- | --- |
 המין Acanthephyra armata
מיון מדעי
ממלכה:: בעלי חיים
מערכה:: פרוקי-רגליים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגל
תת־סדרה:: Pleocyemata
אינפרא־סדרה:: חסילונים
שם מדעי
 Caridea ‏דיינה, 1852

חסילון על מלפפון ים
Neocaridina palmata
Caridina japonica
חֲסִילונים (שם מדעי: Caridea; ידועים גם כ"שרימפס", שיבוש מאנגלית: "Shrimp") היא אינפרא-סדרה של מעשירי רגל מתת-המערכה סרטנאים. החסילונים הם שחיינים קטני-ממדים בעלי תפוצה רחבה במים מתוקים ומי ים.
טקסונומיה ומיון

החסילונים מובדלים באופן שטחי מהפראונים (בני תת-הסדרה Dendrobranchiata; באנגלית מכונים "Prawns") במבנה הזימים שלהם. לא תמיד מבדילים בין החסילונים מהתת-סדרה Caridea לפראונים ולעיתים חסילונים גדולי ממדים מכונים (בעיקר בדרום-מזרח אסיה) מכונים בטעות פראונים.
בשם "חסילונים" נעשה שימוש גם לתיאור סרטנאים שאינם קשורים לקבוצה, כמו גמלני שלמה ("חסילוני גמל שלמה") ומינים אחרים מסדרת הטרפידים, או קרילאים (המכונים "חסילוני קריל").
טקסונומיה ומיון > מיון החסילונים

על-משפחה Alpheoidea - בה 4 משפחות, ביניהם הנקשניים
על-משפחה Atyoidea
משפחה Atyidae
על-משפחה Bresilioidea - בה 5 משפחות
על-משפחה Campylonotoidea - בה 2 משפחות
על-משפחה Crangonoidea - בה 2 משפחות
על-משפחה Galatheacaridoidea
משפחה Galatheacarididae, בה סוג ומין יחיד Galatheacaris abyssalis
על-משפחה Nematocarcinoidea - בה 4 משפחות
על-משפחה Oplophoroidea
משפחה Oplophoridae
על-משפחה Palaemonoidea - בה 8 משפחות
על-משפחה Pandaloidea - בה 2 משפחות
על-משפחה Pasiphaeoidea
משפחה Pasiphaeidae
על-משפחה Physetocaridoidea
משפחה Physetocarididae, בה סוג ומין יחיד Physetocaris microphthalma
על-משפחה Processoidea
משפחה Processidae
על-משפחה Psalidopodoidea
משפחה Psalidopodidae
על-משפחה Stylodactyloidea
משפחה Stylodactylidae
מחזור החיים

רוב החסילונים מתפתחים ומתרבים רק בבית גידול ימי, אך ישנם מינים המסוגלים להתרבות ולהתפתח גם במים מתוקים (כדוגמת "רד שרי שרימפ" הנפוץ באקווריומים). הנקבות מטילות בין 50,000 למיליון ביצים הבוקעות לאחר 24 שעות בצורת פגית הנקראת "נאופליוס" (Nauplius). הפגיות ניזונות משאריות של חלמון מהביצים מהן בקעו, ולאחר מכן עוברות גלגול צורה (מטמורפוזה) לפגית בעלת יכולת שחייה המכונה זואי (Zoea). הפגיות ניזונות מאצות, ולאחר מספר ימים עוברות גלגול נוסף במהלכו הן הופכות למיסידקה (Mysidacea), הניזונות מאצות ומפלנקטון ומזכירות בצורתן החיצונית חסילון קטן. לאחר 3 עד 4 ימים נוספים מתרחש גלגול הצורה האחרון, ממנו מתפתח חסילון צעיר בעל כל המאפיינים הנמצאים בבוגר. תהליך ההתפתחות כולו אורך כ־12 ימים מזמן הבקיעה. אצל חלק מזני המים המתוקים הבקיעה מתרחשת לאחר כשבועיים והחסילון בוקע מיד בצורתו הבוגרת. בטבע נודדים החסילונים הצעירים אל שפכי נהרות, שם הם נהנים ממים עשירים במזון ודלי מלח. באזורים אלו הם משלימים את התפתחותם, ואז חוזרים כבוגרים אל המים הפתוחים. חסילונים בוגרים חיים בעיקר על קרקעית הים. הם מגיעים לאורך של 1.2 ס"מ עד 30 ס"מ וחיים בין שנה ל-6.5 שנים.
חסילונים כמזון

כשאר פירות הים, לחסילונים ערך תזונתי חיובי והם עשירים במספר רכיבי תזונה חיוניים, בהם חלבון, סידן וברזל, אך דלים בפחמימות ושומן. חסילונים גם עשירים באומגה 3. במחקרים התגלה כי הם גם עשירים ב"כולסטרול הטוב" (HDL) (אנ'). תזונאים מציינים כי לצריכת חסילונים יתרון על פני צריכת בשר, שכן הם דלים בקלוריות ושומן, ודלים במיוחד בשומן רווי שהוא הגורם העיקרי למחלות לב.
בתרבויות רבות החסילונים הם חלק קבוע מהתפריט ומשמשים להכנת מתכונים ותבשילים שונים. חסילונים מיובשים משמשים לתיבול ובמרקים במטבח האסייתי, בצפון אמריקה נפוצים בעיקר חסילונים מטוגנים. גם באירופה החסילון הוא רכיב פופולרי במאכלים רבים, ביניהם הפאייה הספרדית, שרימפס קוקטייל הבריטי (Prawn cocktail באנגלית בריטית), והסקמפי האיטלקי.
החל משנות ה-70 של המאה ה-20 התפתחה תעשייה של חקלאות ימית של גידול חסילונים, לצורך אספקת הביקוש הגובר שלהם ברחבי העולם. במאה ה-21 הגיעה היקף ההכנסות השנתי של התעשייה לעשרות מיליארדי דולר בשנה.
חסילונים כמזון > בישראל

בישראל חסילונים מהדגה הים-תיכונית זמינים לרכישה בנמל יפו ונמל הקישון. בנמל הקישון גם פעל מאז סוף שנות ה-50 של המאה ה-20 מתקן להקפאת הדגה ליצוא, כולל חסילונים. בהמשך שווקו על ידי תנובה גם חסילונים קפואים ארוזים מראש כמוצר מדף, עבור סופרמרקטים באירופה. וכמות קטנה גם לחנויות דגים בישראל.
הזנים הנפוצים בישראל הם:
חסילון תלת־קוצי (שם עממי: שרימפס קסטניה, שם מדעי: Penaeus semisulcatus)
חסילון אריסטון אדום (שם עממי: שרימפס גמברי אדום, שם מדעי: Aristaeomorph foliacea)
חסילון יפני (שם עממי: שרימפס קריסטל, שם מדעי: Penaeus japonicus)
חסילונית חטמנית (שם עממי: שרימפס גמברי ורוד, שם מדעי: Parapenaeus longirostris)
בישראל גם הוקמו חוות לגידול חסילונים החל משנות ה-70 של המאה ה-20, בערבה, ובבריכות שהשתמשו במימי מעיינות חמת גדר. בשנות-80 חברת־בת של האוניברסיטה העברית בירושלים עסקה בפיתוח שיטות לגידול חסילונים בתפוקה גבוה בבריכות. ב-1996 הוקמה חווה המשתמשת במים גיאותרמיים מלוחים הנמצאים ברמת הנגב. ב-2015 הוקמה חוה לגידול שרימפס בקיבוץ כפר רופין. ובקיבוץ רביבים הוקמה ב-2016 חברת "אקו-שרימפ" המתמחה בפיתוח מתקנים לגידול שרימפס.
שימושים נוספים > שימושים רפואיים

תחבושות המיוצרות מכיטין המופק מהשריון של החסילונים משווקות על ידי חברת HemCon Medical‏. תחבושות אלו הראו יעילות גבוהה יותר בעצירת דימומים מאשר תחבושות גאזה רגילות, בזכות תכונות הכיטין כמקריש דם. שימשו את הצבא האמריקני במלחמה בעיראק. גם בצה"ל נכנסו התחבושות לשימוש. חוקרים גם הצליחו להפיק פלזמה מחסילונים.
שימושים נוספים > חסילונים באקווריום

מינים שונים של חסילונים מגודלים על ידי האדם באקווריומים. חלקם משמשים לנוי בלבד, אך חלקם משמשים לניקיון האקווריום והסרת אצות. חסילוני המים המתוקים הנפוצים באקווריומים הם חסילון "מארש" היפני וחסילון "הזכוכית", במים מלוחים נפוצים החסילון המנקה Lysmata amboinensis וחסילון "האש".
בקרב מגדלי החסילונים בישראל סוג החסילון הנפוץ ביותר הוא בעיקר חסילון "קריסטל אדום".
הערות שוליים

↑  Charmaine Solomon (1998). Encyclopedia of Asian Food . New Holland Publishers (Australia) Pty Ltd. 16.9.2006.
↑  הערכים התזונתיים של דגים ופירות ים, באתר אכול ושאטו, ‏13 ביולי 2006
↑  מיכל רז חימוביץ', ‏קופת השרצים רושמת, באתר גלובס, 14 בספטמבר 2006
↑  עירית רוזנבלום, האורז האסור והכימיה של השרימפס, באתר הארץ, 16 במרץ 2006
אייל שני, מירי חנוך, מהים אל האש: המדריך המקוצר לשרימפס לפי אייל שני, באתר הארץ, 17 באוקטובר 2006
↑  דניאל רוגוב, לאכול פאייה ולהרגיש באקווריום, באתר הארץ, 11 באוגוסט 2007
גיל ססובר ואילון עמיר, פאייה: המזון הסוציאלי של קטלוניה, באתר הארץ, 4 בינואר 2017
↑  גיל ססובר ואילון עמיר, מנת קיץ אולטימטיבית למיטיבי לסת: שרימפס קוקטייל, באתר הארץ, 8 ביוני 2017
↑  מליסה קלארק, שרימפס סקמפי, באתר הארץ, 23 ביולי 2023
↑  אבי פרימו, החסילונים מתים צעירים, באתר TheMarker‏, 16 ביוני 2014
↑  מיכל פלטי, פעם סרטנים ותמנונים הושלכו בחזרה לים כי לא היה להם ביקוש, באתר TheMarker‏, 11 באוקטובר 2004
↑  שלל הדייג הימי מנוצל במלואו הודות ליצוא, על המשמר, 9 בינואר 1958
מיתקן להקפאת דגים נחנך בנמל הקישון, דבר, 20 בספטמבר 1959
דג מהספינה ישר לחדר־הקירור, על המשמר, 27 באפריל 1977
↑  תהילה עופר, "שרימפס" קפוא ו"חלב" מסויה, מעריב, 21 בינואר 1976
↑  חנות מיוחדת לדגי־ים, דבר, 17 בנובמבר 1971
שיווק הדגה ־ מבית הקירור עד למטבח!, למרחב, 3 במרץ 1971
↑  גיל ססובר, קסטניה: שרימפ איכותי עם יחסי ציבור גרועים, באתר הארץ, 17 בספטמבר 2015
↑  גיל ססובר, גמברי אדום הוא השרימפ הזול והטעים באמת בים שלנו, באתר הארץ, 14 במאי 2015
↑  גיל ססובר , פנינה מן הים: שרימפס קריסטל, באתר הארץ, 31 בדצמבר 2015
↑  גיל ססובר , יש שרימפס זול, זמין וטעים בים שלנו, אז למה בכל זאת אנחנו מעדיפים קפוא?, באתר הארץ, 14 באפריל 2016
↑  עזרא ריבליס, חסילונים אוהבים להתפנק או חקלאות על הים, על המשמר, 13 באוגוסט 1976}
בצלאל עמיקם, שרימפס בערבה, על המשמר, 26 באוגוסט 1975
↑  מאיר הראובני, ישראל תייצא "שרימפס" מתוצרת אל־חמה, מעריב, 16 במרץ 1977
↑  דורון תמיר, חברת־בת של האוניברסיטה מפתחת שיטות לגידול שרימפס, כל העיר, 31 ביולי 1987
↑  מיכל רוה, ‏בעלי חוות השרימפס בנגב עומדים להשלים גיוס של 1.2 מיליון דולר כדי לשלש את התפוקה, באתר גלובס, 6 בדצמבר 2000
↑  מרב סריג, ‏שרימפס מייד אין בית שאן, באתר גלובס, 5 במרץ 2015
↑  נדב בית הלחמי, מיזוגים ושותפויות בעמק הירדן, באתר TheMarker‏, 6 בפברואר 2022
↑  HemCon Medical Technologies Inc
↑  דן יודילביץ, חסילון האקדח ש"יורה" פלזמה,  באתר של מכון דוידסון לחינוך מדעי, 2 ביולי 2019
| --- | --- |
בקרת זהויות :  NKC: ph493937 
זנב חסילון מבושל
Risk (שיר של גרייסי אברמס)

"Risk" הוא שיר שהוקלט על ידי הזמרת-יוצרת האמריקאית גרייסי אברמס. השיר יצא לאור ב-1 במאי 2024, על ידי חברת התקליטים אינטרסקופ רקורדס, כסינגל הראשון מתוך האלבום, The Secret of Us. אברמס כתבה את השיר עם אודרי הוברט והפיקה אותו יחד עם ארון דסנר.
רקע והכרזה

ב-29 באפריל 2024, הכריזה אברמס על צאת אלבום האולפן השני שלה, The Secret of Us, לאחר מכן חשפה את עטיפת האלבום ותאריך יציאתו שיצא לאור ב-21 ביוני 2024. היא כתבה באותה הצהרה שהיא תוציא את השיר "Risk" ב-1 במאי בתור הסינגל המוביל מהאלבום. אברמס אמרה ש-"Risk" נכתב בשיתוף עם חברתה אודרי הוברט והופק על ידי משתף הפעולה התכוף שלה ארון דסנר, שהפיק את אלבום האולפן הקודם שלה, Good Riddance ‏(2023).
אברמס הקניט את הקליפ של "Risk" ב-30 באפריל, ושיבחה את הבימוי של הוברט באומרו: "לעבוד ביחד על הסט ובבית על הספה שלנו זה הכי כיף שהיה לי בחיים, היא מבריקה בכל המובנים". חברת התקליטים אינטרסקופ רקורדס הוציאה את השיר להורדה דיגיטלית ולסטרימינג ביום שלמחרת, יחד עם הסרטון הרשמי שלו. פורמט ויניל בגודל 7 אינץ' של הסינגל, שכלל את השיר המקורי "Close to You" כצד ה-B שלו, יצא לאור ב-31 במאי.
כתיבה והלחנה

בראיון למגזין המוזיקה האמריקאי Spin, אמרה אברמס כי היא "תשפך כל פרט בחיינו בזמן שהיה להם", בהתייחסה לתהליך הכתיבה שהוביל אותה ואת חברתה אודרי הוברט להלחין את השיר. היא הוסיפה אחריה: "הייתה דחיפות אמיתית לספר הסיפור שלנו, וזה מאוד טבעי שהוביל אותנו לכתיבת שירים ביחד. היינו כמו, 'אנחנו יודעים איך הלילה הזה עבר, אבל איך אנחנו מעצימים את זה או עושים את זה כל כך דרמטי עד כדי כך ש אנשים רוצים לצרוח את זה כשכולנו בהופעה ביחד?'". מילות השיר עוסקות בסוג מרוחק של אהבה.
קבלת פנים

כריס דה-ויל כתב המגזין "Stereogum, כי "Risk" נשמע "כמו להיט" ומרגיש חזק, והצהיר כי זה "ממשיך את הכישרון של אברמס לתפניות בלתי נשכחות של ביטויים המותאמים למנגינות שנדבקות אליך". לוסי פיליפס מדורק שיבחה את השיר על כך שהציג את "הצמיחה כאמן" של אברמס.
קידום

אברמס ביצעה את "Risk" ב-The Tonight Show בכיכובו של ג'ימי פאלון ב-8 במאי 2024, יחד עם להקתה.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  אירלנד | מצעד הסינגלים האירי | 48 |  |
|  ארצות הברית | בילבורד הוט 100 | 94 |  |
|  ארצות הברית | מצעד השירים מתחת להוט 100 | 16 |  |
|  ארצות הברית | מצעד הפופ איירפליי | 27 |  |
|  הממלכה המאוחדת | מצעד הסינגלים הבריטי | 67 |  |
|  ניו זילנד | המצעד הניו זילנדי הרשמי | 11 |  |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | זהב | 40,000 |
סיכום
| בכל העולם | — | 40,000 |
היסטוריית יציאות לאור

| אזור | תאריך יציאה | פורמט (ים) | חברת תקליטים | מקור |
| --- | --- | --- | --- | --- |
| כלל העולם | 1 במאי 2024 | הזרמת מוזיקה • הורדה דיגיטלית | אינטרסקופ |  |
| כלל העולם | 23 במאי 2024 | פורמט 7 אינץ' | אינטרסקופ |  |
הערות שוליים

↑  Saponara, Michael (27 במרץ 2024). "Camila Cabello Indulges in Life's Chaos With Playboi Carti for Eccentric 'I Luv It' Video: Watch". Billboard. נבדק ב-27 במרץ 2024. {{cite journal}}:  (עזרה)
↑  Rossignol, Derrick (29 באפריל 2024). "Gracie Abrams Is Following Her Spectacular 2023 With 'The Secret Of Us,' A New Album Out Soon". Uproxx. נבדק ב-1 במאי 2024. {{cite web}}:  (עזרה)
↑  Phillips, Lucy (29 באפריל 2024). "Gracie Abrams has announced her new album, 'The Secret of Us'". Dork. נבדק ב-1 במאי 2024. {{cite web}}:  (עזרה)
↑  Dailey, Hannah (29 באפריל 2024). "Gracie Abrams Announces New Single 'Risk' & Album 'The Secret of Us': Here's When They Arrive". Billboard. נבדק ב-1 במאי 2024. {{cite web}}:  (עזרה)
↑  Jacob, Lola (1 במאי 2024). "Gracie Abrams to drop 'Risk' music video tomorrow". Coup de Main. נבדק ב-1 במאי 2024. {{cite web}}:  (עזרה)
↑  Kreps, Daniel (1 במאי 2024). "Gracie Abrams Shares Video for 'Risk,' First Single From 'The Secret of Us'". Rolling Stone. נבדק ב-1 במאי 2024. {{cite web}}:  (עזרה)
↑  Graves, Shahlin (10 במאי 2024). "Fact of the day: Gracie Abrams is releasing 'Close To You'!". Coup de Main. נבדק ב-11 במאי 2024. {{cite web}}:  (עזרה)
↑  Jagota, Vrinda (1 במאי 2024). "Gracie Abrams Tells Us All About Her 'Secret'". Spin. נבדק ב-1 במאי 2024. {{cite web}}:  (עזרה)
↑  Gonzalez, Alex (1 במאי 2024). "Gracie Abrams Dives Headfirst Into Love On 'Risk,' A New Song From Her Upcoming Album 'The Secret Of Us'". Uproxx. נבדק ב-1 במאי 2024. {{cite web}}:  (עזרה)
↑  DeVille, Chris (1 במאי 2024). "Gracie Abrams – "Risk"". Stereogum (באנגלית אמריקאית). נבדק ב-1 במאי 2024. {{cite web}}:  (עזרה)
1 2  Phillips, Lucy (1 במאי 2024). "Gracie Abrams has shared her Really Very Good new single 'Risk' - listen". Dork (באנגלית בריטית). נבדק ב-1 במאי 2024. {{cite web}}:  (עזרה)
↑  Zemler, Emily (9 במאי 2024). "Watch Gracie Abrams Perform Courageous Single 'Risk' on 'Fallon'". Rolling Stone. נבדק ב-9 במאי 2024. {{cite journal}}:  (עזרה)
↑  Billboard Hot 100™, בילבורד, ‏6 ביולי 2024
↑  "Bubbling Under Hot 100: Week of May 18, 2024". Billboard. נבדק ב-14 במאי 2024. {{cite journal}}:  (עזרה)
↑  Pop Airplay, בילבורד, ‏27 ביולי 2024
↑  "NZ Hot Singles Chart". Recorded Music NZ. 13 במאי 2024. נבדק ב-10 במאי 2024. {{cite web}}:  (עזרה)
↑  Gold/Platinum, Music Canada
↑  Farnè, Alessandro (28 במרץ 2024). "Camila Cabello - I LUV IT (feat. Playboi Carti) (Radio Date: 04-04-2024)". EarOne (באיטלקית). נבדק ב-28 במרץ 2024. {{cite web}}:  (עזרה)
| גרייסי אברמס |
| --- | --- | --- |
| אלבומי אולפן | Good Riddance ‏•‏‏ The Secret of Us |  |
| מיני-אלבומים | Minor ‏•‏‏ This Is What It Feels Like |  |
| סינגלים | "I Miss You, I'm Sorry" ‏•‏‏ "Everywhere, Everything" ‏•‏‏ "Risk" ‏•‏‏ "Close to You" |  |
| שירים אחרים | "Us" |  |
| ערכים קשורים | ג'יי ג'יי אברהמס |  |
ראש עיריית מונמות'

| --- | --- |
 תחום שיפוט:  מונמות' 
 אתר רשמי
 
שני הפקידים או אנשי השלג הוזכרו בשנת 1447.
חברת המועצה בטקס חניכה לכומר החדש במונמות', 2009
ראש עיריית מונמות' הוא בעל המשרה העומד בראש הרשות המבצעת של הגוף הממשלי של העיר מונמות' שבבריטניה.
היסטוריה

התפקיד קיים עוד מהמאה השלוש עשרה על ידי עסקני העיר.
באמצע המאה השלוש עשרה העניק הנרי השלישי סמכויות ניעוליות לנושא המשרה, ניתן לתארך את קיומה של משרת ראש העיר מרגע זה.
היסטוריה > הגדרת וסמכויות התפקיד

בשנת 1447 העניק הנרי השישי (אשר אביו נולד בעיירה זו) סמכוייות לנושא המשרה להעלאת מיסים. וכן הסדיר שיתקיימו בחירות לראשות העיר בכל שנה מחדש.
בשנת 1835 חוק התאגידים העירוניים ביצע רפורמה מסוימת בסמכויות המשרה.
בשנת 1813 התקיים משפט בנוגע להשפעת הדוכס מבופור על בחירת ראשי העיר. העתירה זכתה על ידי צוות שכלל את ההיסטוריון המקומי, צ'ארלס הית'. למרות הזכייה בית המשפט לא פעל מספיק על מנת לעצור את השפעם הדוכס על תהליך בחירת ראשי העיר, ובסופו של גם מונה הדוכס מבופור לראש העיר ב-1819 וגם ב-1821.
ויליאם סמברוק, שהיה כימאי מקומי ותומך נלהב של הכנסייה הבפטיסטית של מונמות' נבחר לראשות עיריית מונמות' תשע פעמים.